মোহাম্মদ জামাল হোসেন

মুখ্য পরিচালন কর্মকর্তা (উপসচিব)

জনাব মোহাম্মদ জামাল হোসেন ৩০ সেপ্টেম্বর ২০২১ তারিখে বাংলাদেশ পাটকল করপোরেশন এর মুখ্য পরিচালন কর্মকর্তা (উপসচিব) পদে যোগদান করেন । এ পদে যোগদানের পূর্বে তিনি শিক্ষা মন্ত্রণালয়ের মাধ্যমিক ও উচ্চ শিক্ষা বিভাগ এ উপসচিব (সরকারি মাধ্যমিক) এর দায়িত্ব পালন করেছেন ।

জনাব মোহাম্মদ জামাল হোসেন বাংলাদেশ সিভিল সার্ভিস (প্রশাসন) ক্যাডারের ২৭ তম ব্যাচের একজন কর্মকর্তা । তিনি ১২ নভেম্বর ২০০৮ বিসিএস (প্রশাসন) ক্যাডার এ যোগদান করেন । চাকুরি জীবনে তিনি কেন্দ্রীয় ও মাঠ প্রশাসনে বিভিন্ন গুরুত্বপূর্ণ পদে দায়িত্ব পালন করেছেন । মাঠ প্রশাসনে সহকারি কমিশনার ও এক্সিকিউটিভ ম্যাজিস্ট্রেট, সহকারি কমিশনার (ভূমি), উপজেলা নির্বাহী অফিসার, অতিরিক্ত জেলা প্রশাসক হিসাবে প্রায় এক যুগ ধরে জামালপুর, শেরপুর, চট্টগ্রাম, ব্রাম্মনবাড়িয়া, পিরোজপুর ও চাঁদপুর জেলায় এবং উপজেলায় দায়িত্ব পালন করেছেন । তিনি বন ও পরিবেশ মন্ত্রণালয় এর আওতাধীন পরিবেশ অধিদপ্তর এ এক্সিকিউটিভ ম্যাজিস্ট্রেট হিসাবে দায়িত্ব পালন করেছেন।

জনাব মোহাম্মদ জামাল হোসেন চট্টগ্রাম বিশ্বদ্যিালয় হতে ইংরেজি সাহিত্যে স্নাতক (সম্মান) ও স্নাতকোত্তর সম্পন্ন করেন । অতঃপর তিনি ২০১৪ সালে University Of Lincoln, Lincolnshire, United Kingdom হতে MSc in Human Resource Management মাস্টার্স ডিগ্রি অর্জন করেন । তিনি দেশ-বিদেশে বিভিন্ন প্রশিক্ষণ গ্রহণ করেন । ইতিমধ্যে প্রশিক্ষণ ও সরকারি কাজে তিনি ভারত, মালয়েশিয়া, সিংগাপুর, থাইল্যান্ড, অস্ট্রেলিয়া, ইউএই, ইউকে, ফ্রান্স, জার্মানি, বেলজিয়াম, নেদারল্যান্ড ও যুক্তরাস্ট্র ভ্রমণ করেছেন ।

জনাব মোহাম্মদ জামাল হোসেন লক্ষীপুর জেলায় জন্ম গ্রহণ করেন । পারিবারিক জীবনে তাঁর তিন কন্যা ও স্ত্রী রয়েছে । তার স্ত্রী একজন গৃহিনী ।